cyanic-selkie/wikianc huggingface dataset:
Dionė (palydovas)
Dionė arba Saturnas IV – natūralus Saturno palydovas, kurį 1684 m. kovo 21 d. atrado astronomas Giovanni Domenico Cassini. Palydovas pavadintas deivės Dionės vardu.
Vardas
Cassini keturis atrastus palydovus (Tetiją, Dionę, Rėją ir Japetą) Liudviko XIV garbei pavadino „Sidera Lodoicea“. 1789 m. William Herschel atrado Mimą ir Enceladą. Kadangi tuo metu palydovai neturėjo pavadinimų, kartu su Titanu jiems dabartinius pavadinimus 1847 m. davė W. Herschel sūnus John Herschel.
Fizinės charakteristikos
Dionė daugiausia sudaryta iš vandens ledo, tačiau pagal tai, jog yra trečias pagal tankį Saturno palydovas, turi turėti žymią dalį (~ 46 %) tankesnės medžiagos, pvz., silikatinių uolienų.
Dionė labai panaši į Rėją, abu turi panašų albedą. Pagrindinis Dionės pusrutulis nusėtas kraterių ir vienodai ryškus. Tuo tarpu kitas pusrutulis turi ryškų plonų ruoželių tinklą. Pastarieji vagoja ir kraterius, todėl yra už juos naujesni. Dabar žinoma, jog tai ledinės uolos.
Yokohama F. Marinos
„Yokohama F. Marinos“ – Japonijos futbolo klubas iš Jokohamos.
Perkūnas (Bostonas)
Perkūnas – pirmutinis Amerikoj kultūrinis juokų ir pašaipos laikraštis, JAV lietuvių katalikų mėnesinis iliustruotas humoro laikraštis, ėjęs 1920–1922 m.
Yokohama F. Marinos
Sudėtis
Atnaujinta: 2019 m. rugsėjo 6 d..
Perkūnas (Bostonas)
Istorija
Leistas iš pradžių Detroite, nuo 1920 m. vasario mėn. Bostone. Įsteigė Fabijonas Kemėšis, leido „Perkūno“ bendrovė, redagavo J. Karosas. Išleista 12 numerių.
Matno rajonas
Matno rajonas ( = Qaḍāʾ al-Matn), dar vadinamas Metnu – rajonas Kalnų Libano muchafazoje, Libane, esantis į rytus nuo šalies sostinės Beiruto. Rajono centras – Žeidehas.
Matnas yra viena populiariausių vietovių Libane, vien dėl įspūdingo vaizdo į Viduržemio jūrą. Didžiąją dalį gyventojų sudaro krikščionys, toliau seka drūzai ir šiitai.
Antrasis valiutų kurso mechanizmas
right|thumb|250px| {{legend|#0080C0|Euro zona (19)}}{{legend|#66BB66|Europos Sąjungos šalys, įsipareigojusios įsivesti eurą (7)}}{{legend|#B24400|Europos Sąjungos šalys, atsisakiusios įsivesti eurą (1)}}{{legend|yellow|Ne Europos Sąjungos šalys, pasirašiusios sutartį dėl euro naudojimo (4)}}{{legend|purple|Ne Europos Sąjungos šalys, naudojančios eurą be sutarties (2)}}{{legend|#CDC3CC|Ne euro zonos valstybės}}
Antrasis valiutų kurso mechanizmas (VKM II) – valiutų kurso mechanizmas, pradėjęs veikti nuo 1999 m. sausio 1 d. ir pakeitęs iki tol veikusį Europos Pinigų Sistemos valiutų kurso mechanizmą. Skirtas pasirengti įvesti bendrąją valiutą eurą ir siekti euro zonos narystės. Leistinas nacionalinės valiutos ir euro kurso svyravimo ribos ne didesnės kaip ±15 procentų. ES valstybės prieš įstojant į VKM II privalo įvykdyti įsipareigojimus (finansų sektoriaus priežiūros, nemokumo, kovos su pinigų plovimu ir kitose srityse) bei turi dalyvauti joje ne mažiau kaip dvejus metus ir atitikti konvergencijos kriterijus. Kiekvienos valstybės dalyvavimas VKM II yra savanoriškas.
Nuo euro įvedimo prie VKM II prisijungė šios valstybės narės: Danija ir Graikija (1998 m. rugsėjo 26 d.), Estija, Slovėnija ir Lietuva (2004 m. birželio 27 d.), Kipras, Latvija ir Malta (2005 m. balandžio 29 d.), Slovakija (2005 m. lapkričio 25 d.), Kroatija bei Bulgarija (2020 m. liepos 10 d.) Didžioji dauguma pastarųjų valstybių įsivedė eurą. Šiuo metu Danija, Kroatija, Bulgarija dalyvauja VKM II.
Lietuva paralimpinėse žaidynėse
Lietuva paralimpinėse žaidynėse kaip nepriklausoma valstybė dalyvauja nuo 1992 m.
Istorija
Lietuva paralimpinėse žaidynėse (vasaros parolimpiadoje) debiutavo 1992 m. Barselonoje, Ispanijoje. Pirmąją delegaciją sudarė keturi lengvaatlečiai, kurie visi pelnė bent vieną medalį (Sigita Kriaučiūnienė pelnė keturis). Lietuva 1994 m. dalyvavo žiemos parolimpiadoje, kur jai atstovavo dvi sportininkės. Medalių nebuvo pelnyta ir tai buvo vienintelis Lietuvos dalyvavimas žiemos paralimpinėse žaidynėse, bei pirmas kartas kai parolimpiadoje Lietuva liko be medalių.
Lietuvos parolimpiečiai iš viso pelnė trisdešimt tris medalius. Tai geriausias pasiekimas tarp Baltijos šalių.
Lietuvos gubernija
Lietuvos gubernija – Rusijos imperijos administracinis-teritorinis vienetas, egzistavęs 1796–1801 metais. Centras – Vilnius. Įėjo į Vilniaus generalgubernatoriją.
Istorija
Gubernija caro Pavelo I įsaku įkurta 1796 m. gruodžio 23 d. vietoje panaikintų Vilniaus ir Slanimo gubernijų. 1801 m. rugsėjo 21 d. caro Aleksandro I įsaku Lietuvos gubernija ji panaikinta, padalijant į Lietuvos Vilniaus ir Lietuvos Gardino (buvusios Slanimo gubernijos dalyje) gubernijas.
Suskirstymas
Guberniją sudarė 19 apskričių:
Rudbekija
Rudbekija (Rudbeckia) – astrinių (Asteraceae) šeimos augalų gentis. Vienmetės, dvimetės arba daugiametės žolės. Visos žydi stambiais, plokščiais žiedais, kurių sodriai geltoni žiedlapiai ratu išsidėstę aplink tamsiai rudą viduriuką. Įvairios rūšys skiriasi kero aukščiu. Nuskabius geltonus žiedlapius, viduriukus galima išdžiovinti ir naudoti sausoms puokštėms. Visos rudbekijos nesunkiai dauginamos.
Gentyje yra apie 30-40 rūšių. Jų tėvynė Šiaurės Amerika. Gentis pavadinta Upsalos universiteto anatomijos ir botanikos profesoriaus O. Rudbeck (1630-1702) garbei. Lietuvoje darželiuose auginama plunksnalapė rudbekija (Rudbeckia laciniata), plaukuotoji rudbekija (Rudbeckia hirta), dvispalvė rudbekija (Rudbeckia bicolor, pav.) ir kt.
Vainius
Vainius  – Polocko kunigaikštis, Gedimino giminės atstovas, laikomas Gedimino broliu. Pirmasis tikras jo paminėjimas buvo 1324 m., manoma, kad mirė tarp 1338 ir 1342 m.
Žinios apie jį labai menkos. Polocko kunigaikščiu galėjo tapti apie 1315 m., tačiau jo atėjimo į valdžią aplinkybės labai neaiškios. 1326 m. būdamas Polocko kunigaikščiu pasirašė sutartį su Naugardo respublika ir Livonija. Po jo mirties Pskove trumpai valdė Narimantas.
Turėjo sūnų Liubartą (Liubko), kuris valdė po Narimanto, bet žuvo 1342 m. mūšyje su Ordinu. Giminės šaka liko nepratęsta.
Seišelinė lodoicė
Seišelinė lodoicė (Lodoicea maldivica, ) – arekinių (Arecaceae) šeimos palmių rūšis, endeminė Seišelių salose (Praslene ir Kiurjoze).
Medis užauga iki 25–34 m aukščio. Lapai vėduokliški, 7-10 m ilgio, 4,5 m pločio, su 4 m ilgio lapkočiu. Augalas dvinamis (vyriški ir moteriški žiedai auga ant skirtingų medžių). Vyriški žiedai susitelkę į 1 m ilgio žirginį primenantį žiedyną. Užaugęs vaisius, vadinamas „jūros kokosu“ (Coco de Mer), yra 40-50 cm skersmens, sveria 15-30 kg (rekordas – 42 kg). Jo viduje yra pati masyviausia ir didžiausia sėkla iš visų augalų (sveria iki 17,6 kg). Šis vaisius auga labai ilgai – subręsta per 6-7 metus, prinoksta per 2 metus. Vaisių sudaro dvi skiltys. Epikarpas lygus, mezokarpas plaušingas, endokarpas storas, kietas, tuščiaviduris. Gemalas yra sąsmaukoje tarp dviejų vaisiaus dalių. Prinokę vaisiai skęsta vandenyje, tačiau keletą metų išbuvę dugne ir praradę viršutinį sluoksnį, iškyla į paviršių. Tačiau šios sėklos jau būna nebevaisingos.
Seišelinė lodoicė reta, nykstanti. Natūraliai auga tik dviejose Seišelių salose, o didžiausia jų koncentracija yra Vallée de Mai slėnyje Prasleno saloje. Dėl vaisių populiarumo, augalo lėto dauginimosi ir miškų gaisrų sunku rūšį išsaugoti. Dabar įveista kitose Seišelių salose bei kitur tropikuose.
Lodoicė augnama kaip dekoratyvinis augalas, vaisiai naudojami Ajurvedoje, kinų liaudies medicinoje. Dėl neįprastos vaisių išvaizdos, primenančios moters sėdmenis, jie laikyti magiškų galių turinčiais daiktais. Kadangi Seišeliai buvo negyvenami, apie lodoicės vaisius sužinota, kuomet jūra juos atplukdydavo į Maldyvus (dėl to lotyniškas pavadinimas yra maldivica). Iš ten jie buvo gabenami į Indiją bei Kiniją ir labai brangiai paduodami. Dėl nežinomos jų kilmės sklido legendos, kad šie vaisiai auga ant medžių, augančių jūros dugne. Vėliau atradus Seišelius, buvo pastebėta, kad augalas dvinamis – moteriški medžiai veda sėdmenis primenančius vaisius, o vyriški žiedai primena falą. Dėl to seišelinė lodoicė dar kartais vadinta „pažinimo medžiu“.
Uma (islamas)
Uma ( – 'bendrija; tauta') – visų islamiškų valstybių gyventojų visuma. Panarabizmo požiūriu uma – visi pasaulio arabai, islamo požiūriu – visi pasaulio musulmonai, „tikratikių bendrija“ (ummat al-mu’minin), musulmonų pasaulis.
George Washington
Džordžas Vašingtonas (1732 m. vasario 22 d. – 1799 m. gruodžio 14 d.) – pirmasis konstitucinis Jungtinių Amerikos Valstijų prezidentas (1789–1797) bei JAV nepriklausomybės karo metu vadovavo Kontinentinei armijai (1775–1783). Jo vaidmuo revoliuciniuose procesuose ir po jų sekusiame nepriklausomybės paskelbime ir Jungtinių Amerikos Valstijų suformavime buvo svarbus. Amerikiečių jis yra laikomas „šalies Tėvu”.
Uma (islamas)
Frazė Ummah Wahida 'viena bendrija' Korane reiškia vieningą islamo pasaulį. Arabų kalboje uma atitinka ir vakarietišką prasmę 'tauta', pvz., Al-Umam Al-Muttahida – Jungtinės Tautos.
George Washington
Biografija
Gimė 1732 m. vasario 22 d. tabako plantatoriaus šeimoje Virdžinijos kolonijos šiaurėje esančioje Popes Creek vietovėje. Tėvas Augustine Washington pirmą kartą buvo susituokęs su Jane Butler, su kuria susilaukė keturių vaikų, tačiau du jų mirė labai anksti. Susituokęs antrą kartą su Mary Ball Washington, turėjo šešis vaikus, tarp jų Džordžas buvo trečias vaikas. Kai Džordžui buvo vienuolika metų, mirė jo tėvas. Pradinį išsilavinimą gavo šeimoje ir iš vietinių mokytojų. Dėl vyresniojo (suvestinio) brolio Lawrence Washington pažinties su stambiu Virdžinijos žemvaldžiu lordu T. Fairfax, 1749 m. įsidarbino matininku, įsigijo dirbamos žemės. 1753 m. įsidarbino majoru Virdžinijos pašauktinių pajėgose. Dalyvavo susirėmimuose tarp D. Britanijos ir Prancūzijos pajėgų dėl regiono kontrolės, vėliau Septynerių metų karo veiksmuose Šiaurės Amerikoje. 1758 m., būdamas pulkininku, atsistatydino iš pareigų bei grįžo ūkininkauti Virdžinijos valstijoje. Nuo 1769 m. buvo renkamas į Virdžinijos Asamblėją, kurioje pasisakė už kolonijos teises ginčuose su D. Britanija. 1774 m. išrinktas pirmojo Kontinentinio kongreso delegatu. 1775 m. liepos 14 d. antrasis Kontinentinis kongresas paskyrė Vašingtoną vyriausiuoju Amerikos revoliucinių pajėgų vadu. Po metų britai buvo išstumti iš Bostono, prarado Niujorką ir buvo sutriuškinti Trentone (Naujasis Džersis) dėl netikėto Vašingtono manevro perkertant Delavero upę. Tokios Vašingtono strategijos dėka, revoliucinės pajėgos užėmė du pagrindinius britų armijos punktus Saratogoje ir Jorktaune. Pradėjus sklisti gandams apie galimą šalies susiskaldymą ir pralaimėjimą, Vašingtonas, tardamasis su Kongresu, kolonijinėmis Jungtinės Karalystės karalius Jurgis III paklausė, ką toliau darys Dž. Vašingtonas. Kaip atsakymas į jo klausimą pasklido gandas, kad Vašingtonas grįš į savo fermą. Karalius buvo priverstas pripažinti, kad „jei jis taip padarys, jis bus didingiausias žmogus pasaulyje”. Vašingtonas grįžo į savo ūkį Mount Vernone, kur susitelkė asmeniniam gyvenimui.
Uma (islamas)
622 m. Medinos konstitucijoje (sutartyje tarp musulmonų bendruomenės ir Medinos gyventojų) umai priskyrė ir Medinos gyventojus žydus bei pagonius.
Kai kurie šiuolaikiniai islamistai islamo uma (Islamic Ummah) arba musulmonų uma (Muslim Ummah) vadina gyventojus šalių, kuriose vyrauja musulmonai ir kurios anksčiau buvo islamo kalifato dalis. Šia prasme uma apima ir tų šalių nemusulmoniškas mažumas, ir šariatas turėtų būti taikomas tokios valstybės piliečiams.
George Washington
Biografija
Vašingtonas pirmininkavo Filadelfijos konvencijai, kuri dėl visuotinio nepasitenkinimo Konfederacijos straipsniais rengė Jungtinių Amerikos Valstijų Konstitucijos projektą. 1789 m. Vašingtonas buvo išrinktas pirmuoju JAV prezidentu ir nustatė daugelį naujosios įstatymų vykdomosios valdžios departamento papročių, tapusių įprasta praktika. Jis siekė sukurti šalį, sugebančią išlaikyti taiką su kaimyninėmis šalimis. Vašingtono 1793 m. paskelbta vienašališka Neutralumo deklaracija suteikė pagrindą vengti bet kokio dalyvavimo tarptautiniuose konfliktuose. Jis taip pat palaikė planus sukurti tvirtą centrinę valdžią. Siekdamas šio tikslo Džordžas Vašingtonas sumokėjo visas valstybės skolas, įgyvendino efektyvią mokesčių sistemą ir palaikė idėją sukurti centrinį banką. Užsienio politikoje vengė konfliktų su Europos valstybėmis. Dž. Vašingtonas išvengė karų, o 1795 m. pasirašydamas Džėjaus sutartį išlaikė dešimtmečio taiką su Britanija, nepaisant intensyvaus demokratų-respublikonų pasipriešinimo. Nepaisant to, kad Džordžas Vašingtonas niekada oficialiai nebuvo Federalistų partijos narys, tačiau jis palaikė jų politinę programą ir buvo partijos idėjinis lyderis. Atsisakė trečią kartą kandidatuoti į JAV prezidentus. Dž. Vašingtonas atsisveikinimo kalboje, pasibaigus dviem jo kadencijoms, griežtai perspėjo nesikišti į tarptautinius konfliktus. Vašingtonas buvo apdovanotas pirmuoju Kongreso aukso medaliu.
Dž. Vašingtonas mirė 1799 m. JAV Kongreso narys Henris Ly, sakydamas laidotuvių kalbą, pavadino Dž. Vašingtoną „pirmuoju kare, pirmuoju taikos metu ir pirmuoju tautiečių širdyse”. Istorikai laiko Džordžą Vašingtoną vienu iš geriausių JAV prezidentų.
Nigerijos prezidentas
Nigerijos prezidentas – renkamas Nigerijos vyriausybės vadovas ir šalies vadovas. Oficialus titulas: Nigerijos Federacinės Respublikos prezidentas ir vyriausias Nigerijos ginkluotųjų pajėgų vadas. Dabartiniu Nigerijos prezidentu yra Muhamadu Buharis.
Istorija
Kai Nigerija 1963 m. tapo federacine respublika Sandraugoje, ji išsaugojo vyriausybės parlamentinė sistemą, paveldėtą iš britų. Nnamdi Azikiwe, buvęs generolas gubernatorius, tapo prezidentu, o tai buvo ceremonialinis postas, tuo tarpu Abubakar Tafawa Balewa išliko ministru pirmininku.
Tačiau, 1966 m. Nigerijoje valdžią užgrobė kariuomenė, įkurdama federacinę karinę diktatūrą, ir civilinis valdymas nebuvo atkurtas iki 1979 m.
Pagal naują konstituciją, sukurtą JAV konstitucijos pavyzdžiu, prezidento pareigos buvo vykdomasis postas, bet 1983 m. kariuomenė vėl užgrobė valdžią. Nors rinkimai buvo surengti 1993 m., karinė vyriausybė, vadovaujama Ibrahim Babangida, anuliavo rinkimų rezultatus manydama, kad laimėjo Moshood Kashimawo Olawale Abiola, pasiturintis pramonininkas. Abiola vėliau mirė nelaisvėje, valandos iki jo laukiamo išlaisvinimo. Civilinis valdymas nebu pilnai atkurtas iki 1999 m.
Teisė kandidatuoti
Asmuo gali būti išrinktas prezidentu, jei jis ar ji yra Nigerijos pilietis, yra ne jaunesnis kaip 40 metų, yra politinės partijos narys ir yra tos partijos remiamas. Konstitucija riboja galimybę būti prezidentu iki dviejų ketverių metų kadencijų.
Šiuolaikinė penkiakovė 2008 m. vasaros olimpinėse žaidynėse
Šiuolaikinės penkiakovės varžybos 2008 m. vasaros olimpinėse žaidynėse Pekine vyko 2008 m. rugpjūčio 21 ir rugpjūčio 22 dienomis Olimpiniame sporto centro stadione (bėgimas, jojimas), Ying Tung baseine (plaukimas) ir Olimpiniame žaliajame susitikimų centre (fechtavimasis, šaudymas).
Varžybos
Bus organizuojami 2 turnyrai, kurių nugalėtojai bus apdovanoti Olimpiniais medaliais:
Kvalifikacija
Nacionalinis olimpinis komitetas į varžybas gali deleguoti iki 2 sportininkų kiekvienam turnyrui. Į olimpines žaidynes patenka atletai pagal šią sistemą (užėmusieji pirmąsias vietas):
* užėmęs aukščiausią vietą NORCECA, užėmęs aukščiausią vietą iš Pietų Amerikos ir 2 užėmę aukščiausias vietas iš Pan-Amerikos.
** Jei vienas ar keli atletai į olimpines žaidynes patenka vienu iš aukščiau nurodytų kriterijų (laimėję čempionatus), likusios vietos skiriamos pagal Šiuolaikinės penkiakovės pasaulio reitingą praleidžiant patekusį atletą.
Vyrų klasifikacija
Vyrų, patekusių į olimpines žaidynes sąrašas (skliausteliuose nurodyta vieta, užimta atitinkamose varžybose):
Moterų klasifikacija
Moterų, patekusių į olimpines žaidynes sąrašas:
''Pastaba: sportinkai pažymėti žvaigždute (*) jau pateiko į olimpines žaidynes anktesnėse varžybose, o pažymėti dviem žvaigždutėmis (**) nebegali pateikti į olimpines žaidynės, nes nebėra laisvų vietų tai valstybei. Šios laisvos vietos negali būti užpildomos žemesnes vietas užėmusiais sportininkais atitinkamose varžybose, todėl šios vietos bus užpildytos sportininkais pagal pasaulio reitingą.''
Potkoava
Potkoava  – miestas Olto apskrityje, Rumunijoje. Jis administruoja keturis kaimus: Potcoava-Fălcoeni, Sineşti, Trufineşti ir Valea Merilor.
Perku-parduodu
Perku-parduodu – informacinis-reklaminis laikraštis (Didysis reklamos laikraštis), ėjęs 1992–1994 m. Vilniuje.
Istorija
Steigėjas ir leidėjas Algirdas Pilvelis. Leido UAB „Fotografija“. Spausdino įvairaus pobūdžio informaciją, reklamas, skelbimus ir praktinius patarimus. Ėjo kartą per mėnesį, 1994 m. – kas savaitę. Išėjo 24 numeriai. Tiražas 1992 m. – 25 000 egz., 1993 m. – 10 000 egz.
Redaktorius A. Abromaitis.
Inkscape
thumb|280px|Inkscape programa sukurtas [[SVG formato paveikslėlis]] Inkscape – vektorinio piešimo programa. Inkscape yra atviro kodo, daugiaplatformė (veikia Windows, Mac OS, Unix-tipo operacinėse sistemose), platinama nemokamai. Pradėta kurti 2003 metais kaip Sodipodi projekto praplėtimas, tų pačių metų spalio 14 dieną išleista pirmoji versija (0.35). Pradžioje kurta C kalba, vėliau pereita prie C++. Programa dar neturi visų komercinėms vektorinio vaizdų manipuliavimo programoms būdingų funkcijų, tačiau yra aktyviai tobulinama. Inkscape išversta į įvairias kalbas, nuo 0.44 versijos yra ir lietuvių kalbos sąsaja.
Vakarų Sahelis
Vakarų Sahelis arba Vakarų Sudanas – Afrikos (Sahelio civilizacijos) istorinis-kultūrinis regionas, egzistavęs jos vakarinėje dalyje. Istorinis Vakarų Sudanas apima mažesnę teritoriją nei geografinis Vakarų Sudanas, kuris taip pat apima istorinius Senegambijos, Mosių valstybių regionus.
Šiuo metu regione yra šios valstybės: Malio pietinė dalis, Gvinėjos šiaurės rytinė dalis (Kankano regionas), Nigerio vakarinis pakraštys (Tilaberio departamento dalis), Dramblio Kaulo Kranto šiaurinis pakraštys (Dengelė) ir Mauritanijos pietinis pakraštys.
Gamta
Kaip ir dauguma kitų Sahelio civilizacijos regionų, Vakarų Sahelis apima kelias skirtingas geografines juostas. Šiaurinėje dalyje yra Sahelio juosta, kuri pietuose pereina į Sudano savanas. Piečiausioje dalyje yra retmiškiai.
Regioną šiaurėje supa Sacharos dykuma, o pietuose – Gvinėjos džiunglės. Vakaruose jis siekiasi su Senegambija, nuo kurios Vakarų Sahelį atskiria aukštumos (Bambuko kalnai ir Futa Džalonas). Pietryčiuose regioną uždaro Bandiagaros aukštumos, kurios atskiria nuo Mosių valstybių. Toli į rytus išsikišęs Nigerio lankas siekiasi su Hausų valstybėmis.
Regiono pagrindinė upė yra Nigeris, kuri čia daro milžinišką vingį. Atskiri jos intakai prasideda regiono pietuose ir vakaruose, sudarydami tankų upių tinklą. Vienoje Nigerio atkarpoje susiformavusi Vidinė Nigerio delta. Nuo jos į rytus upė suformuoja aiškią vagą. Regionas taip pat apima ir Senegalo upės aukštupį.
Subregionai
thumb|250px|Vakarų Sahelio regionai Vakarų Sahelį sudaro smulkesni istoriniai kultūriniai regionai, kuriuose vyrauja skirtingos etninės grupės ir kurie tam tikrais istorijos laikotarpiais turėdavo valstybingumą:
Istorija
Vakarų Sahelio istorija yra dalinama į imperinius laikotarpius, kurių metu viena ar kita tauta sukurdavo savo imperiją, valdžiusią didžiąją dalį regiono. Tarp jų yra regionalizacijos laikotarpiai, kuomet, nusilpus centrinei valdžiai, regione susiformuodavo atskiros smulkios karalystės.
Ganos imperija (VIII–XI a.)
Plečiantis prekybiniams ir kultūriniams tinklams ėmė formuotis valstybėlės piečiau, Senegalo upės aukštupyje ir Nigerio upės baseine. Tarp jų svarbiausios buvo Kangaba karalystė (Manden regione), Sama karalystė (Bamana regione), Dženės karalystė (Vidinėje Nigerio Deltoje) ir Za dinastijos karalystė su sostine Gao.
Munas (ežeras)
Munas arba Mūnas – ežeras šiaurės rytų Lietuvoje, Ignalinos rajone, apie 8 km į šiaurės rytus nuo Naujojo Daugėliškio. Ilgis pietvakarių – šiaurės rytų kryptimi 1,66 km, plotis iki 0,56 km. Altitudė 140 m. Giliausia vieta (20 m) yra ežero viduryje. Kranto linija labai vingiuota, pietuose ežeras skaidosi į dvi šakas. Krantai sausi, smėlingi, pietvakariuose pelkėti, o rytuose riedulingi. Dauguma ežero pakrančių apaugusios miškais (Padysnio, Baikelių miškai). Iš šiaurės rytų į pietvakarius ežeru prateka Dysnos intakas Mūnelis.
Vakarų Sahelis
Malio imperija (XIII–XIV a.)
thumb|left|Malio imperija XIII a. mandingai iš Kangabos karalystės nukariavo daugumą kitų karalysčių ir sukūrė Malio imperiją, apėmusią visą dab. pietinį Malį, Senegalą, Gambiją, pietų Mauritaniją ir šiaurės Gvinėją. Imperijos klestėjimo metu mandingų gentys sugebėjo išplisti didelėse teritorijose Nigerio baseine, kur ilgainiui susiformavo atskiros jų grupės maninkai, bozai ir bambarai. Tuo metu į vakarus (į Senegambiją) išplitę mandingai yra vadinami mandinkais.
Munas (ežeras)
Prie Muno įsikūrę kaimai: Pamunė, Zaborija, Kazimieravas. Šiaurine pakrante eina kelias.
Ežerėvardis Mùnas (arba Mū̃nas) neaiškios kilmės – gali būti slavizmas nuo žodžio muna („purvas“) arba finougriškos kilmės (plg. „kiaušinis“).
Vakarų Sahelis
Malio imperija (XIII–XIV a.)
Malio imperijoje suklestėjo centralizuota valdžia, paplito islamas. Valstybė turtėjo dėl aukso išteklių, čia susiformavo savitas Sahelio architektūrinis stilius, muzikinė kultūra, buvo kaupiamos bibliotekos.
Songajaus imperija (XIV–XVI a.)
thumb|Songajaus imperija XIV a. viduryje Malio imperijai silpstant, Vakarų Sahelis vėl skilo į atskiras karalystes, kontroliuojamas atskirų etninių grupių. Tarp jų iškilo Sadi dinastijos kontroliuojamas Songajus, per šimtą metų, iki XV a. sugebėjęs įgyti hegemoniją visame Vakarų Sudane. Tai buvo sukurta Songajaus imperija, kurioje atkurtas Malio imperijos klestėjimas. Aukso amžiaus metu Songajų valdė Askija dinastija.
1591 m. Imperiją nusiaubė Saadi dinastijos valdomas Marokas, kuris užgrobė vieną labiausiai klestėjusių imperijos miestų Timbuktu. Nebelikus hegemonijos, Regione vėl susiformavo atskiros karalystės. Songajų imperijos likučiai suformavo Dendi valstybę, Manden regione susiformavo bent trys konkuruojančios valstybės, Bamana regione svarbiausia buvo bambarų valstybė su sostine Segu.
Tuo metu Vakarų Sudano kultūra plito tolyn į pietus prekybos ir kolonizacijos keliais. Didelę reikšmę čia turėjo diula pirkliai, kurie steigdavo prekybos centrus pietinių genčių tarpe ir ilgainiui jas asimiliuodavo. Taip susiformavo Uatara imperija pietiniame Vakarų Sudano pakraštyje (dab. Dramblio Kaulo Kranto šiaurė.).
Bamana imperija (XVIII a.)
XVII-XVIII a. svarbiausia Malio teritorijos valstybė buvo Bamana imperija su sostine Segu, kurioje pagrindinį vaidmenį atliko bambarų etninė grupė. Ji valdė istorinius Bamanos ir Vidinės Nigerio deltos regionus.
XIX a. ji nusilpo dėl stiprėjančios musulmonų fulbių įtakos. Šios karingos gyvulių augintojų gentys apsigyveno sėslių vietos gyventojų tarpe. Skelbdamos radikalųjį islamą, jos propagavo fulbių džihadą, o galiausiai sukūrė savo valstybes.
Tukulerų imperija (XIX a.)
Svarbiausios jų Malio teritorijoje buvo Tukulerų imperija (bei jos įpėdinė Vasulu) ir Masina.
XIX a. pabaigoje prancūzai kolonizavo vietos fulbių karalystes ir įjungė jų teritorijas į Prancūzijos Vakarų Afriką. Iš jų suformuotas Prancūzijos Sudanas, kurio teritorija ir dabė pradžią dabartinei Malio teritorijai. 1959 m. Prancūzijos Sudanas kartu su Senegalu iškovojo nepriklausomybę kaip Malio federacija, tačiau jau 1960 m. abi teritorijos atsiskyrė, ir Sudanas pakeitė pavadinimą į Malio Respubliką.
Kolonizacija ir dabartis
XIX a. II pusėje visą regioną užėmė Prancūzija, kuri jį pavadino Prancūzijos Sudanu. Vėlesniais laikais buvo atskirtos Nigerio ir Mauritanijos kolonijos.
Lydumo ragas
thumb|right|250px|Lydumo ragas
Lydumo ragas – smėlio pusiasalis Kuršių nerijoje, 3 km į šiaurę nuo Pervalkos, prie Agilos įlankos.
Geologija
1995 m. Lydumo ragas paskelbtas geomorfologiniu gamtos paminklu, patenka į Naglių rezervatą.
Premier Lyga (Belizas)
Belizo Premier Lyga – aukščiausia Belizo futbolo lyga, organizuojama Belizo futbolo federacijos.
Kalifas
Kalifas  – kalifato valdovas ir kartu musulmonų umos (visų musulmonų) religinis vadovas. Pirmieji keturi kalifai (Abu Bakr, Umar ibn al-Khattab, Uthman ibn Affan, ir Ali ibn Abi Talib) buvo paskiriami įpėdiniais ankstesniojo arba renkami. Penktojo kalifo palikuonys tapdavo kalifais paveldėdami šį titulą (Umajadų dinastija). Vėliau titulą ir valdžią perėmė Abasidų dinastija.
Jokimas Liutauras Chreptavičius
Jokimas Liutauras Chreptavičius (,, 1729 m. sausio 4 d. – 1812 m. kovo 4 d.) – Lietuvos Didžiosios Kunigaikštystės valstybės veikėjas, Edukacinės komisijos (1773–1781), Nuolatinės tarybos narys, rašytojas.
Kalifas
909 m. Šiaurės Afrikoje atsirado konkuruojantis Fatimidų kalifas (Fatimidų dinastija), valdžiusi dabartinio Maroko, Tuniso, Alžyro, Libijos (o vėliau – ir Egipto bei Palestinos) teritorijose. Omejadų palikuonys buvo įkūrę savo kalifatą Ispanijoje. Vėliau kalifais tapo osmanų (otomanų) valdovai. Tų vėlesniųjų kalifų valdžia buvo menkesnė, daugiau moralinė, o sultonai ir emyrai valdė savarankiškai. Oficialiai kalifo titulas nenaudojamas nuo 1924 m., kai buvo panaikintas Osmanų kalifatas.
Jokimas Liutauras Chreptavičius
Šeima
Grafas Chreptavičius buvo vedęs 1766 metų gruodžio 22 d. Konstanciją Antonovną Pšesdecką, Lietuvos pakanclerio Antano Pšesdeckio dukterį, su kuria susilaukė 4 sūnų ir vienos dukters:
Kalifas
Arabiškas terminas خليفة reiškia 'tęsėjas, įpėdinis'. Pirmieji musulmonų vadovai, paveldėję valdžią iš Mahometo (570–632) po šio mirties, buvo vadinami Khalifat ar-rasul Allah 'Alaho pranašo įpėdinis'.
Kalifus dar vadindavo Amīr al-Mu’minīn (أمير المؤمنين) 'tikratikių vadas', Imam al-Ummah 'umos mokytojas, imamas', Imam al-Mu’minīn (إمام المؤمنين) 'musulmonų mokytojas, vadovas'.
Žinomiausi kalifai:
Paprastasis rievonis
Paprastasis rievonis (Amburana cearensis, ) – pupinių (Fabaceae) šeimos medžių rūšis. Auga Argentinoje, Paragvajuje, Brazilijoje, Peru.
Būdingas aukštis 15-25 m, kamieno skersmuo 5-13 dm. Lapai tamsiai žali, priešiniai, 8-22 cm ilgio. Žiedynas baltas, žydi spalio – gruodžio mėnesiais. Vaisius – tamsiai ruda ankštis, 5-8 cm ilgio.
Perspektyvos (Druskininkai)
thumb|right|250px Perspektyvos – Lietuvos visuomenės laikraštis, ėjęs 1988–1990 m. Druskininkuose.
Dubravos arboretumas
thumb|left|250px|Nuoroda [[Vaišvydava (Samylai)|Vaišvydavoje]] Dubravos arboretumas yra Girionyse, šalia kelio. Tai dendrologinė kolekcija į šiaurės rytus nuo vietos, kur išsišakoję keliai iš Vaišvydavos link Gervėnupio ir Žiegždrių. Joje kaupiami, saugojami ir eksponuojami vertingi mokslo, pažintiniu ir dekoratyviniu požiūriu vietinės ir įvežtinės dendrofloros augalai. Arboretumas užima 51,5 ha. Čia auginami daugiau kaip 800 rūšių, porūšių, varietetų ir kultivarų sumedėję augalai.
Istorija
Arboretumas įkurtas 1958 m. kaip Dubravos miškų tyrimo stoties (dabartinė Dubravos eksperimentinė mokomoji miškų urėdija) padalinys. 2000 m. Aplinkos ministerija arboretumui suteikė dendrologinės kolekcijos statusą, jis paskelbtas saugomu gamtos paveldo objektu.
Cirozė
Cirozė ( 'citrininis, geltonas') – progresuojantis organo pažeidimas, kai veikiant virusams, nuodingoms medžiagoms, trūkstant maiste baltymų, žūva organo (pvz., kepenų, plaučių) specialiosios (parenchiminės) ląstelės, o jų vietoje veša jungiamasis audinys.
Amūriniai karšiai
Amūriniai karšiai (Megalobrama) – karpinių (Cyprinidae) šeimos žuvų gentis.
Trast AC Leykōsía
Trast AC – buvęs Kipro futbolo klubas iš Nikosijos. Iširo dėl finansinių sunkumų.
Istorija
Klubas įkurtas 1924 m. Tapo čempionais 1935 m.
1935, 1937, 1938 m. laimėjo futbolo taurę, tačiau turėjo finansinių problemų.
1938 m. buvo pašalinti iš čempionato. Klubas žlugo.
Vytautas Einoris
Vytautas Einoris (1930 m. vasario 7 d. Urnėniškyje, Vabalninko valsčius, Biržų apskritis – 2019 m. sausio 7 d. Kaune) – Lietuvos agronomas, partinis ir politinis veikėjas, ambasadorius.
Biografija
Gimė 12 vaikų šeimoje. 1949–1952 m. mokėsi Vabalninko žemės ūkio mokykloje. 1957–1959 m. mokėsi Vilniaus žemės ūkio mechanizacijos-elektrifikacijos technikume, įgijo techniko mechaniko specialybę. 1965 m. baigė Lietuvos žemės ūkio akademijos Ekonomikos fakultetą, mokslinis agronomas-ekonomistas.
1948 m. Kupreliškio valsčiaus agrotechnikas. 1952–1953 m. Biržų rajono Vykdomojo komiteto žemės ūkio skyriaus vyresnysis zootechnikas. 1953–1955 m. Širvėnos kolūkio pirmininkas. 1955–1957 m. Parovėjos mašinų ir traktorių stoties direktorius. 1957–1959 m. Biržų traktorių remonto stoties direktorius.
1959–1961 m. Biržų rajono Vykdomojo komiteto pirmininko pavaduotojas – žemės ūkio inspekcijos viršininkas, 1961–1962 m. rajono plano komisijos pirmininkas. 1962–1969 m. Kauno rajono gamybinės žemės ūkio valdybos viršininkas.
1969–1970 m. LSSR valstybinio plano komiteto žemės ūkio skyriaus viršininkas. 1970–1981 m. LSSR paruošų ministro pavaduotojas. 1981–1985 m. LSSR vaisių ir daržovių ūkio ministras. 1985–1988 m. Valstybinio agropramoninio komiteto pirmininko pirmasis pavaduotojas-ministras. 1988–1989 m. Valstybinio gamtos apsaugos komiteto pirmininkas. 1989–1991 m. vaisių, daržovių ir gėlių bendrovės direktorius.
1991–1993 m. Vilniaus gėlininkų susivienijimo pirmininkas. 1993–1994 m. LR nepaprastasis ir įgaliotasis ambasadorius Kazachstane. 1994–1996 m. Adolfo Šleževičiaus ir Mindaugo Stankevičiaus Vyriausybėse – LR žemės ūkio ministras. 1995–2004 m. LR Seimo narys. 2001–2005 m. Valstybės turto fondo komisijos narys. Nuo 2002 m. Privatizavimo komisijos narys. Nuo 2005 m. pensininkas. 2005–2006 m. Nacionalinės veterinarijos laboratorijos direktoriaus pavaduotojas. Nuo 2006 m. Nacionalinės ristūnų sporto asociacijos prezidentas.
Partinė veikla
1956–1989 m. SSKP narys. Nuo 1981 m. LKP Revizijos komisijos narys. 1984–1990 m. LSSR AT deputatas. Nuo 1990 m. Lietuvos demokratinės darbo partijos narys, partijos pirmininko pavaduotojas. Nuo 2001 m. LSDP Vilniaus skyriaus narys, LSDP tarybos narys.
Robin Thicke
Robin Charles Thicke (g. 1977 m. kovo 10 d.) – amerikiečių ir kanadiečių kilmės dainininkas ir dainų autorius. Per savo karjerą atlikėjas yra dirbęs su daugybe kitų garsių atlikėjų, tokių kaip Christina Aguilera, Nicki Minaj, Pharrell Williams, Usher, bei daugybe kitų. Su savo solinėmis dainomis išgarsėjo 2013 m., išleidęs singlą „Blurred Lines“.
Dėl skyrybų su žmona Paula Patton, atlikėjas 2014 m. nusprendė padaryti pertrauką nuo muzikinės karjeros, tačiau 2015 m. grįžo į sceną.
2023 m. duomenimis, atlikėjas yra išleidęs aštuonis studijinius albumus, iš kurių naujausiasis, „On Earth, and in Heaven“, išleistas 2021 m. vasarį.
Letisija
Letisija  – miestas pietryčių Kolumbijoje, Selvoje, priešais Brazilijos miestą Tabatingą. Amazonės departamento administracinis centras. Miestas išsidėstęs prie Peru ir Brazilijos sienų sankirtos, uostas prie Amazonės upės, siaurame anklave (Tres Fronteras).
Per upių uostą eksportuojami vaisiai. Yra tarptautinis oro uostas, tačiau Letisija neturi susisiekimo sausumos keliais. Svarbus turistinis centras. Prie Letisijos renkamas lateksas.
Istorija
Letisija įkurta 1867 m. balandžio 25 d. San Antonio pavadinimu. 1922 m. regioną perdavus Kolumbijai pervadintas į Letisiją. 1932–1934 m. dėl Leticijos srities vyko konfliktas tarp Kolumbijos ir Peru – Letisijos konfliktas.
Antanas Kmieliauskas
Antanas Kmieliauskas (1932 m. kovo 8 d. Olendernėje, Butrimonių valsčius, Alytaus apskritis – 2019 m. rugpjūčio 31 d. Vilniuje) – Lietuvos dailininkas tapytojas, grafikas, skulptorius.
Biografija
1939–1947 m. mokėsi Butrimonių pradžios mokykloje ir Jiezno gimnazijoje, 1947–1949 m. tęsė mokslus Butrimonių progimnazijoje. 1949–1951 m. mokėsi Kauno vidurinėje dailės mokykloje, baigė aukso medaliu. 1951–1957 m. LSSR dailės institute studijavo tapybą. 1962–1977 m. dėstė Vilniaus vaikų dailės mokykloje. 1977 m. Dailės institute pradėjo dėstyti plastinę anatomiją, vėliau dėstė piešimą. 1994 m. suteiktas profesoriaus vardas.
Nuo 1957 m. dalyvavo parodose. Nuo 1975 m. buvo Lietuvos dailininkų sąjungos narys.
Kūryba
thumb|[[Šventasis Kristoforas, 1959 m.]] Nutapė portretų (Stepas Jukna, Chackelis Kibarskis, Vida Žvironaitė), peizažų, kompozicijų, freskų, sukūrė dekoratyvinių skulptūrų, skulptūrinių portretų, apie 30 antkapinių paminklų, daugiau kaip 320 ekslibrių, estampų. Sukūrė originalią spalvotos grafikos atspaudimo techniką. Didžioji jo kūrybos dalis, ypač religinė dailė, ilgą laiką buvo nepelnytai ignoruojama. Sukurti portretai, freskos, skulptūros, ekslibrisai:
Virėkšta
Ežerėvardis Virėkštà kildinamas nuo žodžio virti („kunkuliuoti“).
Linkuvos rajonas
Linkuvos rajonas – 1950–1959 m. LTSR administracinis-teritorinis vienetas Lietuvos šiaurėje, į šiaurę nuo Pakruojo. Centras – Linkuva.
Istorija
Rajone leistas laikraštis „Bolševikinis kelias“, nuo 1953 m. birželio 6 d. – „Socialistinis kelias“.
Žmogus voras (serialas)
Apžvalga
Pagrindinis serialo herojus – Piteris Parkeris, kuris tampa Žmogumi voru. Istorija prasideda, kai Piteris įgauna supergalių ir pradeda dirbti fotografu „Daily Bugle“. Serialas pristato pagrindinius Žmogaus voro piktadarius: Kingpiną, Žaliąjį gobliną, Driežą, Skorpioną, Daktarą Aštuonkojį, Raganosį, Grifą, Chameleoną ir Venomą. Per serijas laisvas Piteris pradeda romantiškus santykius su Mere Džeine Votson ir Felicija Hardi, kuri dar įkūnija Juodąją Katę. Taip pat serijose pasirodo ir kiti „Marvel Comics“ veikėjai: X-Menai, Fantastiškas ketvertas, Geležinis žmogus, Drąsiaširdis ir Kapitonas Amerika.
Sezonai
{|
Donatas Visockas
Danas Donatas Visockas (1955 m. gruodžio 16 d. Rokiškyje – 2017 m. kovo 11 d. Kaune) – Lietuvos žurnalistas, fotografas, kryžiažodžių sudarinėtojas.
Biografija
Baigė Kauno 9-ąją vidurinę mokyklą, studijavo teisę.
Dirbo Kauno spaudoje: laikraščiuose „Vasaris“, „Vakarinis Kaunas“, „Akistata“, „Sargyba“, „Europa“, „Moterų žvilgsnis“, „Privatus seklys“, „Litas“, „Vilniaus tribūna“, žurnale „Mano būstas“ ir kt. Publikacijose nagrinėjama socialinės, kriminalinės temos, teisėsaugos peripetijos.
Nuo 2000 m. bendradarbiauja su laikraščiais ir kitais leidiniais: "Laikinoji sostinė", "Kauno diena", "Ūkininko patarėjas","15 min", "Delfi", "Alfa" ir kt.
Nuo 1979 m. Lietuvos kino mėgėjų draugijos narys, Kauno skyriaus tarybos narys. Eilės įvairių kino mėgėjų festivalių laureatas ir prizininkas. Nuo 1991 m. Lietuvos nepriklausomų žurnalistų sąjungos narys, nuo 1996 m. Lietuvos žurnalistų sąjungos narys.
Zokniai
Zokniai – Šiaulių miesto dalis, esanti į pietryčius nuo centro. Sovietmečiu buvo karinė gyvenvietė. Veikia Šiaulių Zoknių pagrindinė mokykla, vaikų darželis, parduotuvė, Zoknių geležinkelio stotis. Netoliese yra KOP Aviacijos bazė, iš kurios vykdoma Baltijos oro policijos misiją.
Istorija
Nuo XVI a. žinomas Zoknių dvaras, priklausė Šiaulių ekonomijai. 1923 m. surašymo duomenimis jame gyveno 24 žmonės.
Australijos gėlavandenis krokodilas
Australijos gėlavandenis krokodilas (sin. gėlavandenis krokodilas, Australijos krokodilas) (, sin. Crocodylus johnstoni, sin. Crocodylus johnston) – krokodilų (Crocodylia) būrio gyvūnas. Endeminė roplių rūšis, gyvenanti Australijos šiaurėje.
Išvaizda, gyvenimo būdas
thumb|300px|left|Australijos gėlavandenis krokodilas Kūnas šviesiai rudos spalvos, išmargintas juodomis dėmėmis. Patinai užauga iki 3m ilgio, patelės iki 2,1 m. Kai kuriose vietose, pavyzdžiui, Argailo ežere užauga ir iki 4 m. Daug mažesnis už briaunagalvį krokodilą (Crocodylus porosus) – kitą Australijoje aptinkamą krokodilų rūšį.
Gyvena įvairiuose gėlo vandens telkiniuose, pelkėse. Minta įvairiais paukščiais, ropliais, varliagyviais, žuvim ir kitais gyvūnais. Su briaunagalviu krokodilu dėl buveinių beveik nekonkuruoja, kadangi briaunagalvis krokodilas labiau mėgsta sūrų vandenį. Tačiau, kai kuriose vietose aptinkamos abi rūšys.
Žmogui beveik nepavojingi, puola labai retai, dažniausiai gindamiesi.
Pertrauka (laikraštis)
Pertrauka – Plungės Senamiesčio vidurinės mokyklos laikraštis, leidžiamas nuo 1994 m. gruodžio mėn. Plungėje.
Istorija
Eina kaip laikraščio „Plungė“ priedas. Tiražas 400 egz.
Redaktoriai: V. Makauskienė, J. Griškus.
2009 m. Ispanijos Grand Prix
2009 m. Ispanijos Grand Prix – ketvirtas 2009 m. sezono Formulės 1 Grand Prix, kuris vyko gegužės 8 - 10 dienomis Katalonijos trasoje, Ispanijoje. Tai buvo 18 lenktynės šioje trasoje.
Penktadienio treniruotės
Penktadienio ryte greičiausias trasoje buvo Jensonas Buttonas su Brawn GP bolidu (1:21.799 min.). Jis aplenkė Jarno Trullį (1:22.154) ir abu BMW-Sauber ekipos pilotus - Robertą Kubicą (1:22.221) ir Nicką Heidfeldą (1:22.658).
Antrojoje dalyje greičiausią ratą įveikė Nico Rosbergas (1:21.588). Antras liko jo ekipos draugas Kazuki Nakajima (1:21.740), trečias - Fernando Alonso (1:21.781).
Šeštadienio treniruotės
Šeštadienio treniruotėse greičiausi buvo abu Ferrari ekipos pilotai - Felipe Massa (1:20.553) ir Kimi Raikkonenas (1:20.635). Jie abu beveik puse sekundės aplenkė abu Brawn GP pilotus - J. Buttoną (1:21.050) ir Rubensą Barrichello (1:21.163).
Kvalifikacija
Pilotai, naudojantys KERS, pažymėti "‡"
Lenktynės
thumb|right|200px|Ispanijos GP nugalėtojų pakyla (iš kairės) – [[Rubens Barrichello|R.Barrichello, J.Button ir M.Webber]] Pirmame lenktynių rate į avarijas pateko Jarno Trulli, Adrianas Sutilas, Sebastien Buemi ir Sebastien Bourdais. Iš karto po šio įvykio trasoje pasirodė saugos automobilis. Lenktynėse nugalėjo britas Jensonas Buttonas. Jam tai buvo ketvirtoji jo pergalė per penkerias šio sezono lenktynes. Lenktynių pabaigoje dėl kuro papildymo klaidos Felipe Massa turėjo sumažinti greitį, todėl jį aplenkė Sebastianas Vettelis ir Fernando Alonso.
Lyduokių dvaras
Lyduokių dvaras – dvaras Lyduokiuose, Ukmergės rajono savivaldybės teritorijoje.
Istorija
Lyduokių dvaras pirmą kartą paminėtas 1499 m., tuomet dvarą valdė Bagdonas Petkevičius, nuo XVII a. – Dambrauskai, XVIII a. – XIX a. – Morikoniai.
Arauka (miestas)
Arauka (isp. Villa de Santa Bárbara de Arauca arba Arauca) – miestas rytų Kolumbijoje, Araukos upės pakrantėje, Venesuelos pasienyje (sujungta José Antonio Páez tiltu). Araukos departamento centras. 69,3 tūkst. gyventojų.
Rošiori de Vedė
Rošiori de Vedė  – municipijus Teleormano apskrityje, Valakijoje. Vienas iš seniausių miestų Rumunijoje.
Lyduokių dvaras
Istorija
Nuo XVI a. minimas Lyduokių kaimas. 1623 m. pastatyta Šv. arkangelo Mykolo bažnyčia, XVIII a. prie jos veikė parapinė mokykla, XIX a. viduryje – XX a. pirmoje pusėje – parapiniai senelių namai. 1859 m. buvo spirito varykla.
Arauka (miestas)
Miestas įkurtas 1780 m. gruodžio 4 d. Arauka – svarbus naftos gavybos ir eksporto centras.
Rošiori de Vedė
Istorija
Pirmąjį kartą miestas paminėtas dokumente 1385 m., kai du vokiečių piligrimai grįždami iš Jeruzalės apsistojo jame kelioms dienoms. Miestą jie pavadino Russenart.
Lyduokių dvaras
Istorija
1907 m. Lyduokių dvarą įgijęs Mykolas Stanislovas Kosakovskis turėjo turtingą biblioteką ir giminės archyvą; jų dalis yra išlikusi, ją saugo Lietuvos nacionalinė Martyno Mažvydo biblioteka.
Nusikaltimas
Nusikaltimas – viena pagrindinių Baudžiamosios teisės sąvokų, taip pat ir kasdienėje kalboje vartojamas terminas, siejamas su kalte, atsakomybe. Teisės požiūriu nusikaltimas tai yra veika, kuri yra numatyta baudžiamajame įstatyme ir už kurios padarymą gresia baudžiamosios teisinės priemonės (sankcijos – kaip bausmė ar kitos).
Lyduokių dvaras
Istorija
1922 m. Lyduokių dvaro žemės, vykdant žemės reformą, buvo išdalintos naujakuriams, tais pačiais metais buvo atidaryta pradžios mokykla, 1944–1952 m. progimnazija, 1952–1962 m. vidurinė, 1962–1994 m. aštuonmetė, devynmetė, nuo 1994 m. Lyduokių pagrindinė mokykla; joje veikia mokyklos muziejus.
XX a. trečiame – ketvirtame dešimtmetyje Lyduokių dvaro palivarke Felinkoje veikė avių veislininkystės ūkis.
Nusikaltimas
Istorija
Diferenciacija tarp sunkių nusikaltimų ir kitų baudžiamųjų veikų žinoma jau nuo senų laikų. Imperatoriaus Karolio V baudžiamasis teisynas (Constitutio Criminalis Carolina) formalizavo bei atskyrė causae maiores ir causae minores veikas; šis skyrimas turėjo teisines pasekmes parenkant bausmę: buvo taikomos fizinės, laisvės atėmimo bausmės, piniginė bauda arba areštas.
Lietuvoje
Teisėje griežtai skiriami ir atribojami vieni nuo kitų nusikaltimai, baudžiamieji nusižengimai, administraciniai teisės pažeidimai. Nusikaltimus ir baudžiamuosius nusižengimus skiria Lietuvos baudžiamasis įstatymas (LR BK). Kasdienėje kalboje įvykių ir veiksmų apibūdinime dažnai tarp šių juridinių terminų skirtumo nedaroma ir jie dažniausiai vadinami vienu vardu – nusikaltimas. Su nusikaltimo sąvoka glaudžiai susijusi ir tarptautinio termino Kriminalas vartosena
Lietuvos Respublikos Baudžiamojo kodekso 11 straipsnyje, nurodyta, kad ''1. Nusikaltimas yra pavojinga ir šiame kodekse uždrausta veika (veikimas ar neveikimas), už kurią numatyta laisvės atėmimo bausmė. 2. Nusikaltimai yra tyčiniai ir neatsargūs. Tyčiniai nusikaltimai skirstomi į nesunkius, apysunkius, sunkius ir labai sunkius. 3. Nesunkus nusikaltimas yra tyčinis nusikaltimas, už kurį baudžiamajame įstatyme numatyta didžiausia bausmė neviršija trejų metų laisvės atėmimo. 4. Apysunkis nusikaltimas yra tyčinis nusikaltimas, už kurį baudžiamajame įstatyme numatyta didžiausia bausmė viršija trejus metus laisvės atėmimo, bet neviršija šešerių metų laisvės atėmimo. 5. Sunkus nusikaltimas yra tyčinis nusikaltimas, už kurį baudžiamajame įstatyme numatyta didžiausia bausmė viršija šešerius metus laisvės atėmimo, bet neviršija dešimties metų laisvės atėmimo. 6. Labai sunkus nusikaltimas yra tyčinis nusikaltimas, už kurį baudžiamajame įstatyme numatyta didžiausia bausmė viršija dešimt metų laisvės atėmimo.''
Čagresas (miestas)
Čagresas  – buvęs miestas centrinėje Panamoje, Karibų jūros pakrantėje, dabartinėje Kolono provincijoje, į vakarus nuo Kolono, prie Čagreso upės žiočių.
1502 m. Čagreso upės žiotys buvo atrastos Kristupo Kolumbo. Kuomet buvo atrastas Ramusis vandenynas, pradėta ieškoti vandens kelio link jo. Nors jis nebuvo rastas, Čagreso upė vedė arčiausiai Ramiojo vandenyno kranto, todėl kroviniai iki Panamos uosto buvo gabenami šia upe, o toliau sausumos keliu (vad. „Kryžių keliu“).
1595 m. prie Čagreso upės žiočių pastatytas San Lorenso fortas, aplink jį pradėjo kurtis Čagreso miestas. Uostas buvo nuolat puolamas anglų piratų – Frensio Dreiko (1596 m.), Henrio Morgano (1670 m.), Edvardo Vernono (1740 m.). Čagresas ilgą laiką konkuravo su Portobelu, o po to, kai XVIII a. šis buvo nusiaubtas, tapo pagrindiniu Panamos uostu prie Karibų jūros.
Vindzorinė kėdė
thumb|right|200px|Vinzorinė kėdė su lenktomis kojomis Vindzorinė kėdė  – angliško tipo kėdė, sudaryta iš vientisos medinės sėdynės, į kurią apvaliais dygiais ar tiesiog išgręžtose skylėse iš viršaus įtvirtinti atlošo elementai, o iš apačios – kėdės kojos. Paprasta kėdė nuo vindzorinės skiriasi tuo, kad užpakalinės kojos yra vientisos su atlošu. Vindzorinių kėdžių sėdynės dažniausiai ne plokščios, o lėkštai įdubusios ar balniškos. Tradiciškai šių kėdžių kojos ir atlošo strypai būna tekinti. Atlošo kraštas ir ranktūriai (jei jie yra) paprastai yra iš karštu garu išlenktos medienos.
Istorija
Nėra žinoma, kada buvo pagamintos pirmosios vindzorinės kėdės. Tačiau žinoma, kad dar XVI a. račiai ėmė sujunginėti kėdžių verpstiškus strypus taip pat kaip sujungdavo ratų stipinus. Šių kėdžių konstrukcija galbūt atsirado iš Anglijos Vakarų krašto, Velso ir Airijos kėdžių lazdeliniais atlošais, bet tai nėra įrodyta. Manoma, kad pirmosios vindzorinės kėdės pasirodė Bakingemširo grafystėje, kur pagrindinis jų gamybos centras palaipsniui persikėlė į Hai Vikomą (High Wycombe). Pirmosios vindzorinės kėdės buvo comb-back tipo. XVIII a. lenkimas garu naudotas gaminti būdingus išlenktus vindzorinių kėdžių elementus. Pirmosios taip pagamintos kėdės buvo atgabentos į Londoną 1724 m. iš prekybinio miesto Vindzoro (Berkšyras). Spėjama, kad kėdės taip pavadintos buvo pagal Vindzoro miestą, kuris tapo prekybos tarp gamintojų ir Londono pirklių centru. Pavadinimas vindzorinė kėdė labiau apibūdina kėdės konstrukciją, negu gamybos vietą. Pasaulyje buvo gaminama daug vindzorinių kėdžių formų.
Baltieji amūriniai karšiai
Baltieji amūriniai karšiai (Parabramis) – karpinių (Cyprinidae) šeimos žuvų gentis.
Gentyje vienintelė rūšis – baltasis amūrinis karšis (Parabramis pekinensis).
Çetinkaya Türk SK
Çetinkaya Türk SK – Kipro futbolo klubas, kurį Nikosijoje įkūrė turkai.
Istorija
Klubo ištakos 1930 m.
Turn It Up
Turn It Up – debiutinis britų atlikėjos Pixie Lott albumas. Išleistas 2009 m. rugsėjo 14 d.
Nulio paklaida
thumb|[[Slankmatis|Slankmačio nulio paklaida. 1 – suglaustas slankmatis nerodo nulio, bet didesnę vertę. 2 – šią vertę reikia atimti iš matavimo duomenų.]] thumb|[[Liniuotės nulio paklaida. Ji atsiranda nusidėvėjus liniuotės galui. Tuomet reikia matuoti nuo 10 mm linijos ir iš matavimo rezultato atimti 10 mm.]]
thumb|[[Voltmetras su atsuktuvu sukamu sraigtu (žemiau skalės, centre) nuliui nustatyti]] Nulio paklaida  – reikšmė, kurią matavimo prietaisas rodo, kuomet tikroji matuojama reikšmė yra lygi nuliui. Ženklią nulio paklaidą turintį prietaisą reikia sureguliuoti, kad rodytų nulį, arba įsidėmėti „nulio rodmenį“, kad vėliau matuojant būtų galima jį pridėti arba atimti.
Nulio paklaida yra sisteminė paklaida: jos negalima atsikratyti daug kartų matuojant tuo pačiu prietaisu ir skaičiuojant vidurkį. Matavimo prietaisai, kuriems gali būti būdinga nulio paklaida (elektriniai prietaisai, tikslios svarstyklės ir pan), neretai turi reguliatorius „tiksliam nuliui“ nustatyti.
Prancūzijos Polinezija
Administracija
1946–2003 m. Prancūzų Polinezija turėjo „užjūrio teritorijos“ statusą. 2003 m. įgijo „užjūrio bendruomenės“ statusą. O pagal 2004 m. vasario 27 d. gavo užjūrio valstybės vardą ir plačią autonomiją.
Istorija
thumb|left|200px|Kapitono Voliso ir karalienės Oberėjos susitikimas 1772 m. Salose nuo seno gyveno polineziečių tautos. Jie čia atkeliavo maždaug prieš 5000 m. iš Kinijos. Vertėsi žemdirbyste. Vėliau atsikraustė gyventojai iš Malajų salų, Filipinų. XIX a. šias salas užvaldė Prancūzija. 1958 m. Prancūzų Polinezija įgavo savarankiškos teritorijos statusą. 1995 m. kilo protestai dėl salose Prancūzijos vykdomų branduolinių bandymų. Prancūzai buvo priversti nutraukti bandymus.
Politinė sistema
Prancūzijos Polinezija – parlamentinė, demokratiška Prancūzijos užjūrio bendruomenė (collectivité d’outre-mer). Vyriausybės galva – prezidentas. Vyriausybei priklauso vykdomoji valdžia. Įstatymų leidyba priklauso tiek vyriausybei, tiek Prancūzijos Polinezijos Asamblėjai.
Administracinis suskirstymas
thumb|left|200px|Salyno žemėlapis
Geografija
Pagrindinis straipsnis: Prancūzijos Polinezijos geografija